Alexander episcopus etc... dilectis filiis magistro et universis prioribus et fratribus etc... salutem. Vobis extremam patientibus pro christi nomine paupertatem, digne conceditur ab apostolice sedis gratia per quod et necessitati vestre consuliter et benefactoribus vestris salutis meritum procuratur. Hinc est quod nos, quorum deposcit officium justis annuere desideriis devotorum, vestre precibus humilitatis inducti, ut vos, qui exhortationis pie studio bonos ad potiora dirigitis et errantes in rectudinis semitam laudabiliter revocatis, in excommunicatorum terris libere commorari, et at ab eis tunc etiam quando vos per ipsas transire contigerit necessaria vite deposcere ac recipere valeatis, vobis auctoritate presentium concedimus facultatem. Nulli ergo etc... concessionis etc..... Datum Laterani, III nonas mai. – anno secundo.